PREVISIÓ 10, 11 i 12 de desembre, del temporal de neu a l'anticicló! - Meteo Pirineus Catalans\nJa estem a les portes d’una de les nevades més intenses al Pirineu axial dels darrers anys, que portarà entre avui i dissabte aquests acumulats de neu nova superior als 50, 80 o 100cm en zones altes del Pirineu. Menys intensa com més al sud i feble al Prepirineu. Cotes dispars, avui pujant a la nit a gairebé 2.000m i demà ja baixant fins als 700m. També atents al fortíssim vent de divendres i dissabte (torb) i tot esperant a un calmament total a partir de diumenge, amb l’arribada per uns quants dies, del clàssic anticicló del desembre al Pirineu.\nDivendres 10 de desembre: La matinada vindrà marcada per fortes nevades o pluja a gran part del Pirineu, amb una cota de neu que anirà baixant dels 2.000m als 1.500m al matí i ja a la tarda per sota dels 800m. Tot i la cota de neu alta, podrà acumular molta neu a cotes altes i la ploguda podrà fer créixer alguns rius. Al matí i migdia afluixen les precipitacions i deixen d’afectar el sud del Pirineu, però a la tarda i nit, la nevada arribarà de nou a tot el Pirineu i a estones al Prepirineu i serà de nou molt abundant. Acumulats de neu que podran superar només en aquesta jornada, els 50 – 70cm de neu nova en zones del vessant nord i properes. Precaució allaus i torb!\nDissabte 11 de desembre: La nevada continuarà fins al matí a tot el Pirineu i ja anirà desapareixent del Prepirineu i a la tarda, només nevarà feblement al vessant nord. Així doncs, el Sol s’anirà imposant de sud a nord amb el pas de les hores. Fred de ple hivern i el més destacable i perillós de la jornada, el fort vent i el torb. No recomanable fer activitats a alta muntanya!\nDiumenge 12 de desembre: Arriba l’anticicló, provocant que el Sol sigui el protagonista del cel al Pirineu i amb la desaparició del fort vent, tot i que al matí encarà bufarà moderat. Molta precaució a l’alt perill d’allaus, consulteu la nostra previsió d’allaus pels pròxims dies.\nTendència per als pròxims dies: Després de setmanes de moviment meteorològic, arriba l’anticicló per unes quantes jornades, estabilitzant el temps completament i comportant les clàssiques inversions tèrmiques, amb nits fredes i glaçades més importants a les valls que a mitja muntanya.


El Cantimplora Meteoròleg: Que comencin abans, no?\nPublicat per Paul Walls a les 14:37\nquè passa, és el nou estil d'universitats...\ncom t'ha anat l'examen tant estudiat?\n07 de setembre, 2006 17:34\nEstimadissim Sr. Walls, jo ja li tinc dit, les universitats són cada dia més perilloses, jo proposaria almenys, que hi posessin algun tipus de barana... aquests arquitectes d'avui en dia...\nA més, estudies durant molts anys, i moltes vegades has de començar la teva vida laboral en un bar, menys mal que vosté té recursos musicals variats Sr. Walls; el pìano, l'acordió diatònic, l'armònica... : )\n07 de setembre, 2006 17:46\nResponent a la sra. Clara, aquestes noves tendències arquitectòniques no les acabo d'entendre, i de l'examen millor no parlar-ne gaire.\nI responent a Sir DeRobles, li recordo q s'ha oblidat de citar l'arpa...\n07 de setembre, 2006 20:13\nsant boms, ha esmentat...\nFill meu meteoròleg: en Gausachs m'ha demanat que em passes per aquí a beneir-te la closca, així que donat per beneit i endavant amb les tecles.\nAu, me'n vai cap a l'ermita aviam si jec una mica que avui estic esllomat, i és que això de ser sant atropella molt...\n07 de setembre, 2006 21:36\nEt cal un sant per donar-te per beneit? (sinònim de babau, anze, estaquirot, gamarús, pallús, tanoca, totxo, tòtil...)\n07 de setembre, 2006 21:51\nPERQUÈATOT, no cal questionar mai a un sant i molt menys a SANT BOMS. Si sa il·lustrísima ha volgut fer una passejada fins can Wailor n'haurieu d'estar agraïïïïïïïïïïït, o potser sentiu enveja?\nWailor: No oblideu que si SANT BOMS us ha tocat la closca podeu gaudir de cent divuit anys de ventures (perdoneu-me volia dir d'aventures).\n07 de setembre, 2006 23:10\nen català: estimín.\n08 de setembre, 2006 00:38\nEm sento molt afortunat pel fet de q Sant Boms m'hagi beneit. Vagi a descansar a l'ermita, q per beneïr-me a mi es necessita una gran energia. Jaume el Noi, suposo q es refereix a que els 118 anys d'aventures comencen a partir d'ara, no? És a dir, no n'he de restar 23...\n08 de setembre, 2006 13:50\nmama, ha esmentat...\nJo (com que sóc ta mare) m'afegeixo a la pregunta de "com t'anat l'examen" que és el que em toca preguntar per complir amb el paper que se'm presuposa...o no??\nA part d'això (i també com a bona i típica mare) només diré que estàs guapíííííísssim a la foto, faltaria més!! L'únic que no m'agrada es que et diguis "parets" de cognom, i Paul a l'anglesa, amb el nom tant xulo que em vam posar (i el que ens va costar decidir-nos!) Molts petonets\n08 de setembre, 2006 17:22


BIOGENIC GREEN FOOD - Informació sobre la marca\nBIOGENIC GREEN FOOD - Informació sobre la marca\nClasses aceptades: 5,31,32\nMarca BIOGENIC GREEN FOOD a França\nInformació sobre la marca BIOGENIC GREEN FOOD amb el nombre M4034142\nLa marca BIOGENIC GREEN FOOD amb el nombre M4034142 va ser sol·licitada el 22/09/2013. Es tracta d'una marca a França pel que aquest registre no ofereix protecció en la resta de països. La marca BIOGENIC GREEN FOOD amb el nombre M4034142 va ser sol·licitada per Persona física mitjançant els serveis de M. Jean-Michel LAURENT. La marca BIOGENIC GREEN FOOD amb el nombre M4034142 va ser sol·licitada per les classes 5,31,32 segons la Classificació niçarda.\nRenovació de la marca BIOGENIC GREEN FOOD amb el nombre M4034142\nAltres marques sol·licitades a les classes 5,31,32.\nÉs possible conèixer marques similars quant a productes i serveis a identificar es refereix. La marca BIOGENIC GREEN FOOD amb el nombre M4034142 va ser sol·licitada a les classes 5,31,32 pel que si es desitja conèixer més marques sol·licitades en 5,31,32 clicar aquí.\nAltres marques sol·licitades a través del representant M. JEAN-MICHEL LAURENT\nÉs possible conèixer totes les marques sol·licitades a través de M. JEAN-MICHEL LAURENT entre les quals es troba la marca BIOGENIC GREEN FOOD amb el nombre M4034142. Si es desitgen conèixer més marques sol·licitades a través de M. JEAN-MICHEL LAURENT clicar aquí.\nÉs possible conèixer totes les marques publicades a França entre les quals es troba la marca BIOGENIC GREEN FOOD. El nostre portal www.patentes-y-marcas.com ofereix accés a les publicacions de marques a França. Conèixer les marques registrades en un país és important per saber les possibilitats de registrar una marca a França.\nÉs possible conèixer totes les marques registrades en la classe 5 () entre les quals es troba la marca BIOGENIC GREEN FOOD amb el número M4034142. Conèixer les marques registrades en una classe és important per a saber les possibilitats de registrar una marca en aquesta mateixa classe.\nÉs possible conèixer totes les marques registrades en la classe 31 (productes agrícoles, productes aqüícoles, productes hortícoles, productes forestals, grans, llavors, fruites, verdures, hortalisses, llegums frescos, herbes aromàtiques fresques, plantes, flors naturals, bulbs, plançons, llavors per a plantar, animals vius, productes alimentosos per a animals, begudes per a animals, malt, pajote, llevat per a aliments animals, cereals sense processar, herbes fresques, aliments per a animals, residus d'origen vegetal, algues sense processar, fusta sense escalabornar, ous fertilitzats per a incubar, tòfones, xampinyons frescos, Sorra sanitària per a animals, la rema aromàtica, paper granulat per a llits d'animals de companyia) entre les quals es troba la marca BIOGENIC GREEN FOOD amb el número M4034142. Conèixer les marques registrades en una classe és important per a saber les possibilitats de registrar una marca en aquesta mateixa classe.\nÉs possible conèixer totes les marques registrades en la classe 32 (cerveses, begudes sense alcohol, aigües minerals, begudes a base de fruites, sucs de fruites, siropes i altres preparacions sense alcohol per a preparar begudesbegudes desalcolizadas, begudes a base d'arròs i soia que no siguin succedanis de la llet, begudes energètiques, begudes isotòniques, begudes enriquides amb proteïnes per a esportistes, essències i extractes de fruites sense alcohol per a elaborar begudes) entre les quals es troba la marca BIOGENIC GREEN FOOD amb el número M4034142. Conèixer les marques registrades en una classe és important per a saber les possibilitats de registrar una marca en aquesta mateixa classe.


Lactància i Escola – Cosetes de no res\n25 Setembre, 2020 Cosetes de no res (Laia)\nLactància i Escola\nPotser haureu vist que s’està preparant una formació de quatre setmanes, a realitzar durant el mes de novembre, per a professionals d’educació infantil (TEIs i mestres), sobre lactància i escola.\nSi em seguiu una mica per xarxes, espero que no us sembli que en parlo massa… És un tema que considero molt important i del qual no se’n parla gaire (o no prou) a les formacions de base de l’educació infantil.\nM’ha costat decidir-me a engegar aquesta formació però estic molt contenta de tirar-la endavant. Per aquest motiu, aquesta setmana dedico l’entrada a explicar què em mou a fer-ho.\nDes que sóc mare, fins i tot diria que des de l’embaràs, visc les qüestions de la criança “des de dins” i “des de fora“, com a mare però també com a professional de l’àmbit educatiu. Gosaria dir que no sóc l’única que pateix aquest mal…\nEn qualsevol cas, la lactància no és una excepció. Ser mare em va portar a formar-me com assessora de lactància i ser educadora ja m’havia portat a conèixer els Espais Familiars i l’acompanyament a les famílies. La unió de lactància i escola, en el seu sentit més ampli per qualsevol dels dos conceptes, ja era una realitat.\nTot plegat em feia i em fa revisar com considerem i cuidem aquesta etapa a l’escola (bressol i 3-6): sense caure en prejudicis, sense faltar al discurs pedagògic que posa al centre l’infant i que respecta el seu ritme, i forjant una relació amb la família basada en el respecte mutu, la col·laboració, la complicitat i la confiança en el marc d’una relació educativa i professional.\nL’escola acull infants i famílies que es troben en un punt o altre del període de lactància.\nEl primer cicle de l’educació infantil comprèn l’etapa dels 4 als 36 mesos. Si tenim en compte les recomanacions de l’OMS en matèria d’alimentació infantil en aquesta etapa, així com de l’Agència de Salut Pública de Catalunya, entre altres institucions i autors/es, és clar que a l’escola bressol acollirem infants lactants, potser alimentats amb lactància materna o potser no, sigui de manera exclusiva o no.\nAixí mateix, en el segon cicle de l’educació infantil, compresa entre els 3 i els 6 anys, és possible que hi hagi infants que prenguin llet materna, que es trobin en procés de deslletament o que prenguin llet en biberó; que facin la pipa o portin xumet.\nEn cada moment d’aquesta etapa, l’infant i la família pot trobar-se en situacions que demanin comprensió o acompanyament. La lactància, independentment de si és materna o artificial, va més enllà de l’alimentació i la nutrició. Conèixer la seva relació amb les diferents dimensions del desenvolupament de l’infant, facilita que la nostra resposta com educadores, tant amb l’infant com amb la família, sigui més adequada a la situació.\nQüestions a revisar\nTenir present el punt de partida i fer-se preguntes ajuda a revisar-nos i a avançar a mesura que anem tenint respostes (i possiblement noves preguntes). Aquestes són algunes d’elles:\nQuin espai oferim a les famílies per poder alletar els seus nadons? Per què? L’oferim només quan l’alletament és amb lactància materna? Per què?\nQuè podem dir a una mare que ens explica les seves dificultats amb la lactància a l’espai nadó?\nCom acompanyem a la mare que ha de deixar el seu nadó de 16 setmanes a l’escoleta i pateix per la imminent separació de la seva cria?\nCom acollim la família que arriba a P3 i no gosa dir que el seu infant pren pit o pren la llet amb biberó? Què, per què i en quin moment ens podria preocupar aquest fet?\nCom abordem dificultats i alteracions de la conducta que puguin derivar-se de processos complicats com el deslletament o el xumet? I si aquest procés pel motiu que sigui coincideix amb l’inici de l’escola?\nI encara en podríem plantejar moltes més en relació amb la diversitat, el dol perinatal, el deslletament forçós…\nTot això (i alguna cosa més) ho tractarem a la formació Lactància i Escola que farem al novembre però, per anar fent un tastet, us convido a parlar-ne aquest dissabte 26 de setembre a les 11 h en el webinar gratuït que ofereixo via Google Meet. T’interessa? Fes-m’ho saber i et passaré l’enllaç.\nPrevious La nostra adaptació (família)\nNext Laberint de panís\n[…] Lactància i escola […]


El Pacte Industrial presenta el seu quadern número…\nL’acte de presentació de l’estudi va tenir lloc el dilluns 1 d’octubre a l’Auditori de Fira Sabadell, i va comptar amb la intervenció del Sr. Manuel Bustos, alcalde de Sabadell, la Sra. Montserrat Capdevila, 2a tinenta d’alcalde de l’Àrea d’Economia i Serveis Centrals de l’ajuntament de Sabadell, el Sr. Carles Ruiz, president del Comitè Executiu del Pacte Industrial, el Sr. José Cachinero, president de la Comissió d’Activitat Econòmica del Pacte Industrial, el Sr. Juan José Casado, president de la Comissió de Mobilitat del Pacte Industrial, i la Sra. Maria Buhigas, directora d’Estratègia Urbana de Barcelona Regional.\nEl Pacte Industrial va impulsar aquest ambiciós estudi -que esdevé el número 6 de la col·lecció Quaderns del Pacte Industrial- amb l’objectiu d’analitzar la situació actual i potencial dels polígons de la Regió de Barcelona en relació amb les infraestructures de serveis i reivindicar el paper fonamental que aquestes tenen per a la competitivitat del territori metropolità i la seva indústria.\nAquest estudi ha estat coordinat per la Comissió d’Activitat Econòmica i la Comissió de Mobilitat del Pacte Industrial, i va sorgir de l’impuls del Sr. Simón Rosado per realitzar un treball eminentment pràctic que afavorís la transformació del model productiu.


Més gols que bon joc del Barça per aferrar-se a la Lliga (3-0) - Esport3 - TV3 i Catalunya Ràdio\nMessi (2) i Alba han fet els gols dels de Koeman contra l'Elx, tots tres a la segona part, després d'un primer temps molt gris. Els blaugrana jugaran dissabte al camp del Sevilla.\nFrancesc Latorre 24/02/2021 - 21.29 Actualitzat 25/02/2021 - 11.18\nKoeman ha disposat un onze ple de novetats: Ter Stegen, Mingueza, Umtiti, Piqué, Jordi Alba; De Jong, Pjanic, Pedri; Messi, Braithwaite i Trincao. Canvis que es poden llegir en clau rotació (el Barça juga dissabte al Pizjuán contra el Sevilla i dimecres rep els andalusos en la tornada de les semifinals de Copa), però també en clau toc d'alerta després de les derrotes contra PSG i Cadis.\nTrincao ha disposat de la primera oportunitat tot just començar, però el català Edgar Badia ha pogut rebutjar la rematada del portuguès. La resposta dels visitants no s'ha fet esperar i Lucas Boyé ha rematat tot sol una centrada de Rigoni. El xut de l'argentí ha sortit desviat per sobre de la porteria de Ter Stegen. El Barça no ha tornat a crear perill fins al minut 20 i ho ha fet novament amb Trincao. Aquesta vegada ha rebut una passada filtrada de Leo Messi i, tot i que ha estat encertat a l'hora de driblar dos rivals, la seva rematada final l'ha tornat a deixar en no res Badia. Era, insistim, el minut 20. El Barça, encara que costi de creure, no ha creat cap més ocasió en tota la primera part. És més, han estat els visitants els que han provat sort amb un xut llunyà de Pere Milla que ha desviat Ter Stegen. Al final del primer temps, doncs, empat a zero i actuació absolutament decebedora dels de Koeman.\nMessi després del primer gol (EFE)\nCanvis a la represa\nAl descans, Koeman ha fet un canvi i ha donat entrada a Dembélé en el lloc de Pjanic. I sense temps per a que el canvi fes efecte, el Barça ha marcat de seguida. Típica conducció de Messi esquivant rivals en direcció a la porteria, combinació amb Braithwaite que li ha tornat d'esperó i gol de l'argentí per desfer l'igualada. El Barça ha encetat el marcador però el partit no s'ha animat, ni pel que fa a ritme ni pel que fa a ocasions.\nEn el minut 66 Koeman ha fet el segon canvi: Busquets per Trincao. I en el 68 ha caigut el segon, ara sí, un golàs. Conducció espectacular de Frenkie de Jong des de camp contrari i fins a l'àrea rival per acabar assistint Leo Messi. Semblava que l'argentí de remataria de primeres però ha sorprès tothom amb una miniconducció dins de l'àrea que ha acabat amb la pilota al fons de la porteria. I tot just després, el Barça ha fet el tercer, obra ara de Jordi Alba. Messi ha enviat una pilota llarga a Braithwaite, el danès l'ha baixat amb el cap al mateix temps que assistia el lateral català per a que fes el tercer gol blaugrana.\nBona victòria, EQUIP 💪💙❤ pic.twitter.com/5eoeo9jpM3\n FC Barcelona (@FCBarcelona_cat) February 24, 2021\nAmb el partit sentenciat, Koeman ha fet més canvis i han marxat Piqué, Braithwaite i Alba, que han deixat el seu lloc a Dest, Lenglet i Griezmann. El francès ha tingut una oportunitat per marcar el quart després d'una assistència de Dembélé però la seva rematada ha acabat al lateral de la xarxa. Ha estat la darrera aproximació dels de Koeman en un partit que no ha servit per recuperar bones sensacions pel que fa al joc però si almenys per sumar tres punts que permeten conservar alguna opció de lluitar per la lliga. Amb Messi, per cert, com a pitxitxi de la Lliga en solitari, amb 18 gols\nDissabte que ve el Barça jugarà al camp del Sevilla en un altre partit en què als blaugrana no els servirà res més que la victòria.\nPedri, el jugador més revaloritzat l'últim any\nNasser al-Kheaïfi, possible mediador UEFA-Superlliga


Fewo Klingelhöfer Willingen (Upland) Alemanya - Ofertes d'hotels amb els MILLORS DESCOMPTES EN LÍNIA\nZur Heide 8a, Usseln, Willingen (Upland), Alemanya, 34508 - Molt bona ubicació - Veure al mapa\nMés informació sobre Fewo Klingelhöfer\nAl visitar Willingen, vosté es sentirà com a casa a Fewo Klingelhöfer, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Fewo Klingelhöfer, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com esquí que faran de la vostra estada una experiència inoblidable. Si buscau un allotjament còmode i adequat a Willingen, faci de Fewo Klingelhöfer la vostra llar.


Inici / Actualitat / Notícies / Es tanca l’accés a l’espai fluvial del riu Tenes\nL’Ajuntament ha ordenat el tancament dels accessos de la zona entre la Pineda i Sant Miquel del Fai.\nL’Ajuntament de Bigues i Riells informa que s’ha decidit tancar els accessos a l’espai fluvial des de la zona d’aparcament del restaurant de La Pineda, des de la masia de la Madella, des del camí antic de Sant Miquel del Fai i des de la carretera BP-1432, des de la Pedrera i fins a la Parada.\nEs tracta d’una mesura més de prevenció en la línia de la suspensió de la Festa Major de Riells del Fai, provocada per la confirmació d’un positiu i els casos sospitosos al poble Riells del Fai.\nDarrerament s’ha detectat una gran afluència de visitants a l’espai fluvial del riu Tenes i, en concret, als gorgs de la part alta del riu, on s’han produït moments de massificació que dificulten el control de les distàncies de seguretat i de l’ús de les mascaretes. Malgrat que el bany està prohibit en aquesta zona, el Consistori té constància de nombroses infraccions.\nSegons un informe del CSIC relatiu a la transmissió del Sars-CoV-2 en platges i piscines, la supervivència de la COVID-19 en aigua dolça és molt superior a la que es produeix en piscines i en aigua salada, i per tant, cal extremar les mesures de precaució. És per això, que l’Ajuntament de Bigues i Riells ha acordat el tancament dels accessos a aquest espai, amb l’objectiu d’evitar qualsevol risc i garantir la seguretat, per contribuir a la contenció del virus.\nEs tracta d’una mesura que ja s’ha aplicat en diferents municipis com ara Rellinars del Vallès o Sant Joan de les Abadesses, que per motius de seguretat i per evitar la propagació del virus, han optat pel tancament dels accessos als gorgs.


14/04/2014 per ampapratdelamantalh, posted in Activitats sobre Educació, Educació Emocional, Sin categoría\nAl curs d’ Emocions en Família hem començat les sessions monogràfiques per emocions. I hem començat amb una molt important, a la que sovint ens costa fer front, especialment quan són els nostres fills els que la pateixen: la tristesa.\nLa tristesa és una emoció bàsica desagradable que ens informa de que hem patit una pèrdua (d’una persona, animal, objecte, il-lusió,…).\nI pot ser útil la tristesa?? Doncs sí. Serveix per acceptar allò que és inevitable (les pèrdues) i les nostres limitacions (per exemple, tristesa per no ser el millor jugador, per haver perdut un partit,…).\nCal tenir present que els nens aprenen a reconèixer i expressar la tristesa a través dels seus pares i adults propers. Per tant, és important que els nens vegin als adults expressant tristesa amb naturalitat en algunes ocasions i que no sentin que aquests rebutgen l’expressió de tristesa per part seva (és a dir, prohibit allò de dir “ja està” “no passa res” o, pitjor encara, “no siguis ploramiques”).\nDecàleg davant l’expressió emocional de la tristesa en els nens i les nenes\n2- Facilitar la identificació de l’emoció (dir-li: “Ostres, veig que estàs trist” o verbalitzar el que sent “Quan estem tristos podem estar sense forces, tenim ganes de plorar, a vegades volem estar sols i a vegades volem que ens acompanyin i abracin”)\n4- Ser un bon model d’identificació, regulació i expressió emocional.\n5- Legitimar els seus sentiments: “entenc que estiguis trist/a”\n8- Detectar els pensaments negatius que no ajuden a avançar (“pensaments cucs”). Ajudar a que s’adonin de la seva presència (de que porten posades les “ulleres negatives”) i de la importància de treure-se-les, de transformar els pensaments cuc en “pensaments papallona” (pensaments alternatius). Treballar aquesta transformació de manera conjunta.\nAlguns d’aquests pensaments negatius o cuc són :\n– Autocrítica nociva: criticar-se a ell mateix/a, per exemple, “soc un desastre””soc un ruc”…\nEn aquests casos és important desvincular l’aspecte negatiu de la persona i vincular-lo a la situació (“això t’ha sortit malament”), fer-li veure que tots a vegades ens equivoquem, reconèixer l’esforç realitzat i elogiar el que ha fet bé.\n– Culpabilitat: es fa culpable de fets que no depenen d’ell, per exemple, “hem perdut el partit per culpa meva” “la mare està trista per culpa meva”.\nÉs important que ajudem a analitzar la situació, compartir la responsabilitat, veure què depen d’ell/ella i que no.\n– Desesperació i impotència: creure que no hi ha solució al que li passa, per exemple, “mai podré fer les coses bé””no tornarem a ser amics””és el pitjor dia de la meva vida”.\nCal ajudar-los a identificar que es tracta d’un pensament cuc i a veure la importància de transformar-lo. Plantejar: Com em sento amb aquest pensament cuc? Ho vull canviar? Buscar un pensament alternatiu “papallona”. Com em sento amb aquest pensament?\n– Pèrdua d’interès per les coses (no té ganes de jugar, de sortir…). És important que conecti amb la seva tristesa, per exemple, es pot animar a que dibuixi com es sent o que escrigui què ha passat i com es sent.\n9- Ajudar-lo a pensar possibles solucions. Però tenint en compte que és important l’acceptació del que s’ha perdut o el que no s’ha aconseguit.\n“Pensar bien, sentir bien” de Paul Stallard, ens planteja exercicis per treballar la transformació de pensaments cuc en pensaments papallona.\nI un fragment del llibre “El hombre en busca de sentido” de Victor Frankl per reflexionar:\nsiempre podrás escoger la actitud con la que afrontas ese sufrimiento.”\nPrevious postEL DIUMENGE 27 D’ABRIL: ENRODA’T A LES FESTES DE PRIMAVERA\nNext postXERRADES SOBRE EDUCACIÓ A LES ESCOLES DEL BARRI


Tots els aparells elèctrics i electrònics que han arribat a la fi de la seva vida útil passen a ser residus i han de ser tractats per un gestor especialitzat ja que poden contenir materials, fluids i gasos perillosos que contaminen el medi ambient i poden ser perjudicials per a la salut.\nTotes les etapes de la gestió d’aquests aparells s’han de fer en unes condicions que en garanteixin la seguretat. Llorens|gmr ofereix una recollida separada per evitar barrejar-se amb altres residus i un transport i manipulat per personal qualificat evitant possibles trencaments que puguin alliberar les substàncies perilloses a l’entorn.\nUn cop a la nostra planta, Llorens|gmr, desmunta els aparells separant tots els components per a poder tractar-los de manera independent. Es prioritza la selecció les parts funcionals que es poden reutilitzar, s’aïllen els materials contaminants i els residus sobrants que es poden reciclar són tractats mitjançant processos mecànics de trituració, generant diferents fraccions de materials que posteriorment es reciclen i valoritzen.


Lleida busca més moros i cristians\nL’entitat necessita més participants per a la desfilada de comparses i fa una crida || Volen evitar que la xifra minvi de cara a la pròxima edició i garantir la continuïtat de la festa\nLa festa de Moros i Cristians de Lleida necessita gent perquè la pròxima edició de la desfilada, que se celebrarà el dia 20 de maig, continuï lluint com sempre després d’haver constatat un descens en el nombre de persones inscrites per participar-hi.\nPer això, els responsables de l’entitat fan una crida als ciutadans que puguin estar interessats a formar part d’aquesta tradició amb l’objectiu, també, de garantir la continuïtat de la festa a llarg termini. “Si no fem aquesta petició ens podem trobar amb menys persones a la desfilada [l’any passat van ser unes set-centes]. En una comparsa ja tenim deu integrants menys que l’any passat i això es nota molt”, assegura en aquest diari Josep Lluís Gázquez, president de la Festa de Moros i Cristians de Lleida.\nL’envelliment dels socis i la dificultat perquè els joves s’integrin, les principals causes\nUna de les principals causes és l’envelliment dels socis de l’entitat, ja que la meitat d’ells sobrepassen els cinquanta anys. “El que ens està passant, d’una banda, és que hi ha socis que han estat al peu del canó des del principi, fa vint-i-tres anys, i l’edat no perdona i molts ja no es veuen per desfilar. D’altra banda, costa que els joves s’hi interessin i s’integrin. El nombre de nous socis sí que augmenta cada any, però el mateix nombre es dóna de baixa i al final la xifra sempre és la mateixa”, reconeix Lluís Gázquez.\nPer això, per evitar una pròxima edició amb menys participants i amb l’objectiu també de garantir el futur de la festa gràcies a un relleu generacional, en les últimes setmanes des de l’entitat s’han posat en contacte amb altres entitats culturals de la ciutat i també amb particulars per fer la crida, fonamentalment a través de WhatsApp. Les persones que estiguin interessades a respondre la petició per participar en la desfilada poden contactar amb l’entitat a través del correu electrònic miclleida@miclleida.org.\nLa 23a edició tornarà a comptar amb sis bandes de música\nEn poc menys d’un mes, l’associació de la Festa de Moros i Cristians de Lleida donarà el tret de sortida a una nova edició, la vint-i-tresena. Serà el dia 29 d’abril amb el pregó, que tindrà lloc només tres setmanes abans del cap de setmana de les celebracions. Les ambaixades marcaran el tret de sortida el 19 de maig, i la gran desfilada amb la batalla com a colofó estan previstes per al dia 20.\nAmb més o menys participants, el que els organitzadors tenen clar és que les sis comparses (tres de móres: Musa, Banu Hud i Al·leridís, i tres de cristianes: Urgellencs, Anglesola i Pallaresos) tornaran a comptar amb sis bandes de música per acompanyar-les, després que l’any passat es recuperés una d’aquestes.\nA més, els responsables de l’associació també busquen consolidar el nou format de la desfilada infantil que es va impulsar l’any passat i que es porta a terme diumenge al matí, en la qual els músics no es concentraran al carrer Cavallers, sinó que tornaran a sortir de diferents punts per reunir-se posteriorment al davant del Roser.\nEncara que ja havia passat en ocasions anteriors, una altra de les particularitats d’aquesta edició de la festa lleidatana és que els capitans dels dos bàndols, tant moros com cristians, seran dones.


Nou servei de l'Oficina del Consumidor del Consell Comarcal d'Osona\nL’Oficina del Consumidor del Consell Comarcal d’Osona ofereix, a partir d’avui, 3 de juliol, un servei d’assessorament jurídic específic per a clàusules terra i altres clàusules abusives relacionades amb préstecs personals i crèdits hipotecaris.\nUn advocat/da del Col·legi d’Advocats de Vic atendrà les consultes relacionades amb aquesta temàtica els dilluns i els dijous des de les 9.30h fins les 13.30h.\nEn cas que la persona consumidora decideixi optar per la via judicial, i sempre que compleixi els requisits, també rebrà assessorament en relació a la justícia gratuïta.\nLes persones consumidores poden acudir al servei per consultes relacionades amb les clàusules terra, però també per reclamacions per la devolució de quantitats per despeses de formalització i impostos (concessió, atorgament i inscripció registral de l’escriptura) i altres clàusules com l’IRPH.\nLes persones interessades en realitzar consultes d’aquest tipus han de demanar cita prèvia contactant amb l’oficina del consumidor al telèfon 938 834 130 o bé per correu electrònic a ocic@ccosona.cat


Ajuntament de Sant Andreu de Llavaneres - S'obre el termini de preinscripció escolar a educació infantil de segon cicle, primària i ESO\nNotícies | PUBLICAT 08.05.2020\nS'obre el termini de preinscripció escolar a educació infantil de segon cicle, primària i ESO\nLa presentació de sol·licituds es farà telemàticament entre el 13 i el 22 de maig\nEl departament d'Ensenyament ja ha fet oficial les dates del període de preinscripció escolar per al curs 2020-2021 per a educació infantil de segon cicle, primària i secundària. Després que la crisi sanitària del coronavirus obligués a ajornar-ho, el nou termini de presentació de sol·licituds s'obrirà del 13 al 22 de maig i les peticions s'hauran de presentar a través d'aquest portal web queestudiar.gencat.cat/ca/preinscripcio.\nCalendari per a segon cicle d'educació infantil, educació primària i educació secundària obligatòria\nEn cas que sigui necessari modificar el calendari per causa de força major, les noves dates es faran públiques al web Estudiar a Catalunya. Així mateix, el calendari de totes les actuacions del centre per al procediment de preinscripció i matrícula es publicarà al propi portal.\nCicles de grau mitjà d'FP: del 2 al 8 de juny\nCanvis en el procediment de preinscripció i matricula\nPresentació de la sol·licitud de preinscripció en línia.\nPer tal de reduir la presència de les famílies en els centres educatius, es promou l'ús de la sol·licitud en suport informàtic.\nS'elimina la necessitat de presentar la sol·licitud i la documentació en paper al centre, i queda substituïda per l'enviament del resguard de la sol·licitud i la documentació necessària, escanejada o fotografiada, mitjançant un correu a la bústia electrònica oficial del centre demanat en primera opció.\nEn aquest cas, la sol·licitud de preinscripció es considera formalitzada amb l'enviament del correu electrònic, amb el resguard i la documentació acreditativa adjunta. El centre ha de contestar aquest correu justificant la recepció de la sol·licitud per a què el sol·licitant en tingui constància. Cal recordar que el període per presentar el resguard i la documentació finalitza un dia més tard que el període de presentació de sol·licituds.\nDe manera excepcional, per als casos en què els sol·licitants no puguin fer la presentació telemàtica, els centres hauran d'organitzar la presentació de sol·licituds assignant una cita prèvia per a l'accés al centre. Aquesta assignació es gestionarà amb una eina corporativa que es posarà a disposició dels centres i els usuaris, o bé per telèfon. La finalitat de la cita prèvia es gestionar els períodes d'atenció al públic i evitar cues i aglomeracions.\nEls centres han de preveure la gestió telefònica de les cites prèvies, des de primer dia del termini de presentació telemàtica de les sol·licituds, per aquelles persones que no puguin fer ús de l'eina telemàtica. Cada centre determinarà el seu horari d'atenció al públic, segons les necessitats.\nL'atenció presencial en els centres educatius per a la presentació de sol·licituds només es podrà fer durant una part d'aquest període.\nEs podran acceptar sol·licituds presentades fora de termini, abans de la finalització del període de reclamacions. En aquest cas, no es podrà utilitzar la sol·licitud de suport informàtic, però es pot acceptar el formulari de sol·licitud en pdf emplenat i enviat a la bústia oficial del centre, junt amb la documentació necessària, escanejada o fotografiada. Cal recordar que el centre ha de contestar aquest correu justificant la recepció de la sol·licitud. La sol·licitud es donarà d'alta de la forma habitual, fent constar que s'ha presentat fora de termini.\nNOTA: Cal tenir present que amb l'obertura dels centres per al tràmit de preinscripció només està prevista la utilització dels espais imprescindibles per al treball administratiu. Per tant, no serà possible realitzar visites als centres.\nCom es farà l'atenció presencial?\nHa d'anar el menor nombre possible de persones per família a fer les gestions (preferiblement, una sola persona);\nPortar la documentació per poder-la escanejar o fotocopiar i, si pot ser, la sol·licitud emplenada des de casa. Portar el propi bolígraf.\nRecordar la recomanació de dur mascareta i guants.\nNo han d'acudir al centre les persones de grups d'especial vulnerabilitat o en període de confinament, o que presentin símptomes; en aquest cas, poden autoritzar per escrit a una altra persona a portar la sol·licitud i la documentació.\nCentres educatius de Llavaneres: contacte\nPer concertar cita prèvia i per a consulta d'horaris i dates de preinscripció presencial, contacteu amb els centres educatius de Llavaneres.


Detingut un veí de Palafrugell per enaltir els atemptats de Barcelona i Cambrils - Diari de Girona\nEls Mossos constaten que qualificava de «màrtirs» els terroristes a les xarxes Havia marxat a França i l'arresten al Baix Empordà després de la renovació d'un permís És la quinzena persona detinguda per gihadisme a Girona des del 2012\nEls Mossos d'Esquadra han detingut a Palafrugell un home per enaltir les accions terroristes dels autors dels atemptats de Barcelona i Cambrils poques hores després que cometessin els atacs. L'arrestat va difondre missatges a internet en què definia com a «màrtirs», segons la policia, les persones que acabaven de cometre els atemptats del 17 d'agost.\nLa investigació policial constata que de manera reiterada i perllongada en el temps aquest mateix veí de Palafrugell també ha difós missatges per promocionar el gihadisme, enaltir i defensar atacs terroristes i justificar la violència com a forma d'alliberament.\nAgents de l'Àrea Central d'Informació Exterior de la Comissaria General d'Informació dels Mossos d'Esquadra van fer la detenció aquest divendres passat. L'arrestat és un home de 34 anys i de nacionalitat marroquina. Se l'acusa de ser el presumpte autor d'un delicte d'enaltiment del terrorisme. Després de passar a disposició judicial, el jutge va decretar la seva llibertat amb mesures cautelars de retirada del passaport i obligació de presentar-se cada mes al jutjat.\nHavia marxat a França\nEs dona el cas que l'investigat feia uns mesos que vivia a França. Però el dimecres passat es va desplaçar a Catalunya per renovar el permís de residència i retornar immediatament al país gal. Divendres a la tarda, poc abans de marxar, va ser interceptat i detingut pels Mossos a Palafrugell. Una detenció que s'ha dut a terme després de cinc mesos d'investigació.\nLa investigació s'emmarca en l'activitat d'observació i monitoratge de les xarxes socials, plataformes i fòrums islamistes radicals que duen a terme els especialistes en aquest àmbit.\nEl detingut, segons la policia, va difondre públicament a les xarxes socials, de manera reiterada i perllongada en el temps, continguts que tenien per objectiu promocionar el gihadisme, enaltir i defensar les activitats del grup terrorista DAESH i justificar la violència com a forma d'alliberament.\nUn exemple d'aquest ideari es constata en els continguts que el detingut va publicar poques hores després dels atemptats del 17 d'agost de Barcelona i Cambrils en què enaltia els autors dels atacs perpetrats atribuint-los la categoria de màrtirs i lloant les accions terroristes que feia poc temps acabaven de cometre.\n15 detinguts en 9 anys a Girona\nLa província de Girona és el sisè punt d'Espanya on s'han detingut més persones acusades de ser presumptes gihadistes des de l'any 2012. En total s'han arrestat fins a 15 persones acusades presumptament de realitzar pràctiques relacionades amb aquest tipus de terrorisme. Totes les detencions s'han dut a terme en un total d'11 operacions que han desenvolupat els diferents cossos policials. És a dir, entre els Mossos d'Esquadra, la Guàrdia Civil i la Policia Nacional.\nCatalunya és un lloc vulnerable i especialment després dels atemptats de Barcelona i Cambrils de l'any 2017, quan es van produir uns greus atemptats a l'agost amb múltiples víctimes mortals. A les comarques de Girona, es va descobrir que la cèl·lula terrorista provenia de Ripoll. De la cèl·lula, van morir-ne cinc dels 14 membres en una explosió a la casa d'Alcanar on fabricaven el material per provocar una gran massacre. Els membres de la banda tenien relació entre ells, alguns fins i tot eren germans i anaven a la mesquita de Ripoll. A Ripoll, però, la policia va acabar detenint tres persones com a presumptes autores dels atemptats o per estar-hi relacionades.\nPer sobre de la província de Girona hi ha cinc zones d'Espanya on s'han produït més detencions. Lidera el llistat la de Barcelona, on hi ha hagut 48 operacions i 87 detencions en els últims nou anys.


10 grans viatges nord-americans destiu | CAT.centerar.org\nElls no en diuen America the Beautiful canvi de res, la gent. Aquest estiu, el cinturó de seguretat i gaudir de la grandesa d'un d'aquests deu recorreguts paisatgístics de mar a mar.\nMunten d'alta al llarg de la part superior de les muntanyes Blue Ridge de 105 milles a través del Parc Nacional Shenandoah, i es pot albirar l'ós negre, llençar més per gaudir de les vistes als 75 miradors o caminar part del sender dels Apalatxes.\nPreneu-vos tot el temps per descansar a la costa nord-est d'aquesta popular stretchalong de 50 milles de Maui. Cascades, platges, taques de plàtan, corbes tancades i punts de vista, opinions, punts de vista: vostè voldrà parar i fer una foto cada dos minuts.\nBeartooth Highway, Wyoming i Montana\nSerpentejant a través de la Serralada de Beartooth a Wyoming i Montana, aquest camí de 68 milles porta a parc de Yellowstone i pot ser conduït en tres hores o menys.\nSedona al Gran Canó, Arizona\nNo importa on es parteix d'un 89A Tripon de dues hores revelarà algunes de les meravelles naturals més impressionants del planeta - a partir de formacions de roca vermella a frondosos boscos cobrint irregular del terreny, glacera-tallat per al major forat al Pro dels EUA consell: Aturar a Flagstaff per dinar.\nSant Francesc de Big Sur, Califòrnia\nLa muntanya costanera més alta en els EUA, cascades serenes, penya-segats i un munt de girs i voltes a fer l'excursió de 140 milles de Big Sud en una aventura pel minut.\nAbraçant a la costa del Llac Michigan per 116 milles al nord-oest de l'estat, aquest mitjà oest marvelwill el porti a través de ciutats amb encant i exuberant paisatge de la bellesa impressionant d'alberg Parc Nacional de les dunes de l'ós.\nÉs possible que vulgui contractar un conductor per aquest. Mostra tot el bourbon que desitgi mentre gaudeix de vistes de camp verd, poltres adorables que pasturen en els camps agrícoles de cavalls, estables pintorescs i petits pobles plens d'meridionals amistosos.\nLa Silverado Trail, Califòrnia\nAquest és el camí de terra del vi menys transitat - i la forma en què els locals prefereixen veure la regió. El passeig de 29 milles, que està envoltada de vinyes, és primordial per aturar-se a gaudir d'un dinar a l'aire lliure.\nTurquoise Trail, Nou Mèxic\nCom fer el camí des de Albuquerque a Santa Fe al llarg d'aquest, ruta del desert de 50 milles sorprenent. Passar a través de pobles miners històrics ara re-emergint com destinacions per a l'art, la música i els restaurants.\nMuntanyes Davis Loop escènic, Texas\nAmunt i avall et vas a la carretera més alta a Texas, on pots trobar muntanyes, flors silvestres i belles formacions rocoses. No us oblideu de fer una parada a la botiga de Prada en la no-a-tota-la animada prop del poble de Marfa.\n5 U. Cellers que són sorprenentment familiars\n8 elements essencials destil que cada viatger modern necessita


Agenda de la Naturalesa Femenina 2017 - Català - Sarna Social\nSarna Social | Agenda de la Naturalesa Femenina 2017 - Català - Sarna Social\nEntradas AdictesFest 2018\nEntradas AdictesFest 2018CamisetasSudaderasPantalonesVinilosCDsZINESLibrosAccesoriosSelloKonciertos ADICTES FEST Konciertos Santisima trinidad\nAgenda de la Naturalesa Femenina 2017 – Català\nNaturaleza Femenina Agenda 2017\nDimensions: 21 cm × 15 cm × 0 cm\nLes dones, amb la falsa creença d’introduïr-se en igualtat de condicions en aquest món d’homes que ens domina, ens hem oblidat per complert de les nostres necessitats per acomplir sempre les dels altres. Les dones, totes diferents però amb una naturalesa comuna, hem deixat d’escoltar-nos i entendre el nostre propi organisme intern per assimilar-nos a la lògica rectangular d’un món tecnologitzat. La menstruació, la menopausa, el sexe… són temes encara tabús o menyspreats. Es fa necessari així recuperar el nostre espai i prioritzar-lo. Fer entendre al món que les dones i la seva naturalesa són l’eix principal de la resta de coses, i com a tal han de ser primordials.\nEl cicle menstrual transmet informació gràcies als canvis que es produeixen en el cos de la dona i les seves emocions. Portar un registre del cicle menstrual ajuda a conèixer el propi cos i el patró habitual de conducta, identificant així possibles alteracions i potenciant el creixement personal.\nAquesta agenda, t’ajudarà a portar un control diari de tu mateixa, no només de la teva vida pública quotidana sino també de la més íntima i personal. Trobaràs diversos textos que t’ajudaran a entendre millor el teu funcionament intern, a solventar certes preocupacions o dubtes, així com a fer a fer un seguiment de la teva naturalesa femenina que entesa i respectada ens permet conviure-hi amb harmonia i obtenir, a canvi, felicitat i benestar. Els continguts, suggerències i activitats són específiques per a que les dones puguin desenvolupar-se i moure’s en el món lineal actual i aconseguir millorar la seva seguretat, solidesa i acceptació.\nL’agenda inclou, resums diaris per a la identificació de les diferents emocions, estats físics i altres, diagrames mensuals per a la planificació i organització del mes, guia d’utilització dels diagrames, origen de les festes tradicionals, calendari llunar, espai de notes, mostres d’expressió femenina, puntualització i explicació dels dies internacionals…\nUna agenda tan útil com les d’abans que cobreix les necessitats d’ara.\nEn aquest link www.naturalezayesencia.wordpress.com hi trobareu més informació sobre l’agenda però també sobre altres temes relacionats amb la naturalesa femenina.\nAgenda de La naturaleza Femenina 2017 – Castellano\nAgenda llibertaria 2014\nColgante puño americano


About: Aśoka (pel·lícula)\nAśoka (en hindi अशोक, en tàmil அசோகா) és un drama històric de Bollywood de l'any 2001 dirigit per Santosh Sivan i protagonitzat per Shahrukh Khan i Kareena Kapoor. Es tracta d'una visió èpica de la vida d'Aixoka, emperador de la dinastia Maurya que va governar entre els anys 273 i 232 aC i que va instaurar el budisme a l'Índia com a doctrina d'estat. Segons la llegenda, Aixoka va encetar el seu regne de manera extremadament sanguinària fins que es va convertir al budisme i va esdevenir el gran propagador d'aquest ensenyament pacifista. La pel·lícula proposa una explicació novel·lada d'aquest canvi sobtat i radical en la seva vida.\nAśoka (en hindi अशोक, en tàmil அசோகா) és un drama històric de Bollywood de l'any 2001 dirigit per Santosh Sivan i protagonitzat per Shahrukh Khan i Kareena Kapoor. Es tracta d'una visió èpica de la vida d'Aixoka, emperador de la dinastia Maurya que va governar entre els anys 273 i 232 aC i que va instaurar el budisme a l'Índia com a doctrina d'estat. Segons la llegenda, Aixoka va encetar el seu regne de manera extremadament sanguinària fins que es va convertir al budisme i va esdevenir el gran propagador d'aquest ensenyament pacifista. La pel·lícula proposa una explicació novel·lada d'aquest canvi sobtat i radical en la seva vida. (ca)\nAśoka (pel·lícula) (ca)


Folgueroles i Manlleu, nous campions en el dotzè Vila de Sallent - Regió7 :: El Diari de la Catalunya Central\nFolgueroles i Manlleu, nous campions en el dotzè Vila de Sallent\nredacciósallent 06.04.2015 | 00:00\nEl Manlleu va golejar el Manresa per 8-0 en la final benjamí MIREIA ARSO\nLa dotzena edició del torneig Vila de Sallent ha anat a parar cap a l'Osona. Folgueroles i Manlleu són els nous campions del torneig sallentí en les categories d'aleví i benjamí, respectivament. Davant d'un camp municipal emetent a les evolucions dels joves jugadors, les victòries en les dues categories van viatjar cap a la Plana.\nEn la categoria aleví, el triomf es va haver de decidir a la tanda de penals ja que el partit entre el Folgueroles i el Manlleu va acabar amb empat a un. La victòria va ser per als primers amb un parcial de 3-2 des del llançament del punt de penal. El tercer classificat va ser el Ribes, que va derrotar el Navàs a la final de consolació per 2-0. A les semifinals, el Folgueroles va derrotar el conjunt ripollès del Ribes per un clar 3-0, mentre que el Manlleu va fer el mateix contra el Navàs per 4-0.\nEn la categoria benjamí, la victòria del Manlleu va ser molt contundent ja que va imposar-se al Centre d'Esports Manresa per un clar 8-0. El partit no va tenir cap història ja que el domini de l'equip osonenc va ser molt evident des d'un bon inici. A les semifinals, l'equip quadribarrat no va tenir gai-res problemes per imposar-se alCardona i el va golejar per un clar 4-0 en un partit sense cap tipus d'història mentre que el Manresa va superar el Joanenc a la tanda de penals després que el partit acabés amb el resultat d'1-1.\nLa tercera posició va ser per al Cardona, que va imposar-se als penals a l'equip de Sant Joan de Vilatorrada després que el partit també acabés amb el resultat d'empat a un gol.


Tinc Krisis « pintant...\n« “Biciclistes” urbans: t’hi apuntes ?\nUna Wii a cada casa »\nQui m’ha vist els últims anys amb algun ordinador meu sap fàcilment com treballo. Gestor de finestres: icewm. Aplicacions gràfiques utilitzades freqüentment: xterm, Firefox, psi, gaim, OpenOffice, lyx-qt, xmms, gqview, qdacco :-)… últimament també qt-designer…\nVaig començar amb el KDE 1.0 beta 3 (crec!) perquè un amic me’l va recomanar, fa molts anys, a la primera distribució de Linux que vaig provar (algun dia ja entraré amb més detalls). Llavors les llibreries Qt no eren ni lliures! Però feia servir KDE, estava millor (crec…) que Gnome en aquells temps; i jo tampoc era tan conscient respecte les llicències com ara.\nTemps després em vaig passar a Icewm per fer-lo servir a un portàtil vell… i ves per on, hi treballava molt bé. Tant bé que un dia el vaig posar a l’ordinador de sobretaula, i des d’aquell dia sempre he anat fent servir l’Icewm. Vaig començar-lo a fer servir per recursos (en consumeix pocs) però també m’agradava molt. A més el gestor de finestres del KDE no oferia l’opció de “finestra sempre sobre”.\nFa mesos vaig començar a fer servir el aKregator. Em va realment molt bé per seguir els feeds de les Webs. Havia provat el Sage, dins el Firefox, però no m’anava tant bé… era menys àgil.\nTemps després vaig començar a fer servir (habitualment, no sempre) l’amaroK. Va molt bé per gestionar música. No el faig servir al complet com el Jordi, que li treu molt més suc (baixar-se les lletres, caràtules de CD, organitzar-se àlbums, etc.). Però és una altra aplicació KDE.\nJunt amb l’amaroK, he començat a fer servir el kmix enlloc de l’aumix. El Jordi ja reia… “t’estas passant al KDE a trossos!!!” (sí, el Jordi és un home-KDE, només cal veure les seves referències a Catux, amb moltes notícies/articles sobre KDE)\nVa ser per aquesta època que vem fer el concurs de KDE… i feia servir el kicker (barra d’eines) del KDE dins l’Icewm… però això només com a prova anecdòtica (sinó el kweather no funcionava… però quina pinta, la barra de l’Ice i del KD\nE a la vegada)\nFa ja dies vaig trobar a faltar un gestor personal personal… i estic fent servir el korganizer (no sense haver lluitat amb les seves configuracions per deixar-ho exactament al meu gust!). Ostres, llàstima que no el sincronitzo amb la Palm (ho feia amb el J-Pilot). Per tant he posat el Kpilot… una altra aplicació KDE.\nJust el Diumenge passat, a Catux vaig descobrir el Yakuake. Un terminal però vist d’una manera diferent… la idea m’encanta, no sé si el faré servir massa o no. Cal dir que amb l’Icewm va molt bé!\nEm sento molt còmode amb el gestor de finestres Icewm. Consumeix poc, és molt ràpid, fa just el què necessito… per això no em passo al de KDE. Però… faré servir més endavant Konsole? Té coses molt bones (connexió automàtica a servidors, més diversitat de fonts, etc.). De moment seguiré amb el xterm, psi, firefox, gaim… només em cal passar-me a kopete, konsole… i ui ui ui… tornaré als meus inicis 🙂\nmaig 17th, 2006 | Category: Programari Lliure\n8 comments to Tinc Krisis\nmaig 17, 2006 at 17:37\nDe moment sembla que tot el que usa de KDE s’hi queda, ja l’intento jo convencer de que instali tot kde… 🙁\nmaig 23, 2006 at 09:09\nVist que darrerament l’activitat blocaire gracienca ha pujat\nconsiderablement GràciaNet ha decidit organitzar un sopar per tal que\ntots els blocaires graciencs ens poguem conèixer més enllà dels nostres\napunts i comentaris, i ens agradaria convidar-vos als tres. Per a assistir només cal complir una de les següents condicions:\n* Viure a Gràcia i tenir un bloc, o bé\n* Tenir un bloc que parli de Gràcia.\nEl sopar serà el proper dissabte 17 de Juny al restaurant Sporting del\ncarrer Maspons -el de la banda dels menús-. Podeu reservar la vostra\nassistència a través de la pàgina http://www.gracianet.cat/formulari.php\n. Per part de GràciaNet tindrem algun que altre regal per als blocaires.\nNo tardis en apuntar-te! 🙂\nPS: he estat buscant el vostre correu a la web però no l’he trobat. Perdoneu que us deixi aquí la invitació com si fos un vulgar spammer 😛\nmaig 24, 2006 at 08:38\nOstres ! gràcies per convidar-nos… GràciaNet.\nQuè fem? ens hi apuntem?\nPodriem fer extensible el convit a tots aquells/lles que comenten en el bloc ? Bé primer em miro les instruccions.\nmaig 24, 2006 at 09:42\nSobre el sopar: m’ho pensaré. El dia 17 haig d’anar a Bcn a la tarda, però no sé si tindré temps… tot i que m’agradaria molt!\nmaig 24, 2006 at 11:13\nÉs molt bona notícia, i m’encantaria ser-hi, però tot fa pensar que estaré de Linuxshow a Guipuzkoa (tot i que encara no està tancat).\nPasseu-vos-ho molt bé, i gràcies a GràciaNet per convidar-nos.\nmaig 29, 2006 at 08:27\nEstaria bé que ens hi veiéssim tots allà, com més serem més riurem! 🙂\neli: en principi el sopar és només per a blocaires… però potser en podriem fer un de “comentaires” també! (que no sigui per falta de sopars… jeje)\nxavi: linuxshow? sona be aixo! 🙂\ncarles: de barcelona a gràcia hi ha bona comunicació, segur que trobes una forma d’arribar-hi 🙂\nvinga, apunteu-vos-hi com abans millor, que hem de reservar taula! 🙂\njuny 2, 2006 at 09:43\ngràcianet per si no has vist el show és això:\na l’emule hi ha un vídeo del linuxshow a Mallorca pels de Bulma que és divertit, tot i que en vídeo sempre perd i el Linuxshow canvia força\nQue us vagi molt bé el sopar, m’encantaria ser-hi.\njuny 6, 2006 at 15:05\nDoncs m’ha avançat el show al 16 de juny, així que el 17 hi puc ser. S’heu apuntat ja? anem?


About: Albert Isern i Castro\nAlbert Isern i Castro (Badalona, 16 de juny 1940) és un dissenyador gràfic, pedagog, editor i col·leccionista d'imatges i objectes de disseny. La seva activitat professional s'ha centrat sobretot en el camp de la imatge institucional, la identitat corporativa i el packaging. Ha estat fundador, editor i director de Creativity News (1990-1996) i de la Guia Creativity, un anuari de referència que aplega la producció més destacada en matèria de disseny i comunicació a Catalunya des de 1997.\nAlbert Isern i Castro (Badalona, 16 de juny 1940) és un dissenyador gràfic, pedagog, editor i col·leccionista d'imatges i objectes de disseny. La seva activitat professional s'ha centrat sobretot en el camp de la imatge institucional, la identitat corporativa i el packaging. Ha estat fundador, editor i director de Creativity News (1990-1996) i de la Guia Creativity, un anuari de referència que aplega la producció més destacada en matèria de disseny i comunicació a Catalunya des de 1997. A més de la seva estreta i llarga vinculació amb el FAD, també ha assessorat i ha estat membre dels òrgans rectors d'entitats com l'Associació de Dissenyadors Professionals (ADP), Barcelona Centre de Disseny (BCD), la Fundació Comunicació Gràfica, la Facultat de Belles Arts de la Universitat de Barcelona i de fires com Hispack i Graphispag. Ha estat fundador del primer Museu Virtual de Disseny i la seva tasca ha estat reconeguda amb la medalla del FAD (1978), vuit Premis LAUS de disseny gràfic, el Premi especial ANUARIA 2000 a la trajectòria professional, el premi Daniel Gil de disseny editoriali el de “Mestre. Cadena FAD” (2012), entre d'altres. (ca)\nAlbert Isern i Castro (Badalona, 16 de juny 1940) és un dissenyador gràfic, pedagog, editor i col·leccionista d'imatges i objectes de disseny. La seva activitat professional s'ha centrat sobretot en el camp de la imatge institucional, la identitat corporativa i el packaging. Ha estat fundador, editor i director de Creativity News (1990-1996) i de la Guia Creativity, un anuari de referència que aplega la producció més destacada en matèria de disseny i comunicació a Catalunya des de 1997. (ca)\nAlbert Isern i Castro (ca)


EspeleoBlog de la SIS: 2008\nCuevona de Cuevas (Ribadesella)\nSi alguna vegada us aventureu pels paratges d'Asturies, és obligatori fer un cop d'ull als mítics pobles de la província. El poble de Cuevas (Ribadesella) és una d'aquestes petites poblacions perdudes entre la costa i les serres carbonatades dels voltants. Per entrar al poble de Cuevas desde Ribadesella cal penetrar per la Cuevona, la carretera passa per l'interior d'aquesta cova de dimensions espectaculars.\nLa Cuevona está iluminada com si d'una cova turística es tractés, la diferència amb aquestes es que els que viuen al poble de Cuevas han de passar-hi per necessitat.\nPublicat per Sendra\nEtiquetes de comentaris: coves\nBarranc del Viu de Llevata\nUna bona colla vam anar a fer Viu de Llevata fa dues setmanes. Per a uns quants va ser el primer barranc i s'ho van passar pipa!!! Espero que ho poguem repetir més sovint. Aquestes fotografies en són un exemple.Val la pena fer tans quilòmetres!!!!\nEtiquetes de comentaris: barrancs\nAvenc del Carles Selicke\nL'avenc del Carles Selicke és un avenc del qual no se'n parla massa, però és un dels avencs amb tres ràpels aèris impresionants. La boca és força petita i no et fa pensar en les dimensions verticals dels seus pous, així doncs, t'emportes una gran sopresa.\nLes capçaleres dels pous estan plenes d'estalctites que val la pena observar. Arriba fins a -135, nosaltres vam arribar fins a -127 amb un pringo de 15m, dos 60's i un 40. Cal portar bagues per fer naturals.\nEs troba situat més enllà del Pic de la Morella. Cal franquejar-la per la part est en direcció nord, aproximadament seguint un petit camí.\nSi teniu ganes de fer uns bons ràpels us recomano aquest avenc.\nFoto: Cristian en el pou d'entrada.\nEtiquetes de comentaris: avencs, garraf\nSistema del Mortillano: 103 quilòmetres\nImpressionant gesta espeleològica!!! Unió del Mortero de Astrana amb el Sistema Garma Ciega, a Cantabria. Amb 103 Km. de recorregut, constitueix el segon sistema de major recorregut de l'estat espanyol, després de Ojo de Guareña a Burgos.\nFelicitats a l'AER, Agrupación de Espeleologia Ramaliega, de Ramales de la Victoria.\nEtiquetes de comentaris: exploració, noticies\n"mi vida SUBTERRANEA" de Norbert Casteret\nSi busqueu algun llibre d'espeleo no ho dubteu, busqueu "mi vida SUBTERRANEA" de Norbert Casteret, no podreu deixar de llegir fins la última pàgina!\nTrobareu més informació del del llibre a:\nAl blog Espeleo Virtual: ALGO DE HISTORIA\nAl web de Montañismo y Exploración\nPotser el més complicat serà trobar el llibre!! doncs és una mica antic:\nNorbert Casteret. Mi vida subterránea. Editorial Bruguera, Barcelona. 1962. 384 pàgines.\nPublicat per SIS\nSetmana Santa a Cantàbria\n2 cotxes a punt de bessar, sortim de Terrassa a la tarda del dijous de setmana santa, amb l'objectiu d'arribar a dormir de la fonda Pardo de Gigaba, prop de Ramales de la Vitoria.\nEl plànning per divendres és fer la Torca del Carlista, - per pèls situada al País Basc, i no a Cantàbria com ens va dir un que jo sé - i per dissabte, fer la travessia Tonio - Cayuela, i com que encara ens quedaran un parell de dies, acabar de fer el turista per la zona, o fer alguna cova horitzontal.\nA corre-cuita, la setmana anterior demanem els permisos, que com sempre no ho deixem per l'últim dia, però tallem just i ens arriben els faxos a temps! Sort n'hi va haver perquè crec que és la sortida amb més contacte amb la Guàrdia Civil que hem tingut mai.\nL'encigalada del segon grup a la sortida del Carlista va ser monumental! La boira ens va traïr i ens va portar a l'altre besant del petit turó, que després 4-5 hores donant voltes i caminant sota l'agradable pluja i carregats com rucs, arribem prop del poble de Ojebar, on la Guràdia Setrill ens acabava de localitazar... quina vergonya!!!! Evidentment dissabte, va tocar descans.\nEl següents encontres amb la benemèrita ja van ser més moderats, control de permisos al pàrquing de la Cova Cayuela, i en tornar registre de substàncies al poble d'Oña.\nLes previsions de la meteo no van enganyar a ningú, el pronòstic era 100% de probabilitats de precipitació, i així va ser, 4 dies de pluja, neu, pedra... amb alguna ullada de sol de tant en tant, per dissimular.\nLa neu i el mal temps, a contracor del Xavi i la Conxi (jovenalla), ens va fer enrere per anar a buscar la boca del Tonio, i vam optar per entrar per Cayuela, que n'hi ha ben bé prou.\nEtiquetes de comentaris: avencs


Barcelona organitzarà el Mundial de natació del 2013 - Esport3 - TV3 i Catalunya Ràdio\nBarcelona serà la seu del Mundial de natació del 2013. La Federació Internacional de Natació, reunida a l'Uruguai, ha comunicat aquest dilluns que ha atorgat per unanimitat l'organització d'aquest Mundial del 2013 a Barcelona. La capital catalana ja va organitzar, i amb èxit, el Mundial del 2003 i aquests últims dies s'havien intensificat els contactes amb la FINA, després que Dubai ha renunciat a organitzar el Mundial de natació del 2013.\n27/09/2010 - 15.54 Actualitzat 28/09/2010 - 08.05\nLa ciutat de Barcelona ha estat elegida com a seu per al Mundial de natació del 2013, segons ho ha confirmat el president de la FINA, l'uruguaià Julio César Maglione. "Queden alguns detalls per definir però el Mundial serà a Barcelona", ha afegit el directiu. El buró de la FINA, que es reuneix a la ciutat uruguaiana de Punta del Este, a 140 quilòmetres de Montevideo, ha designat Barcelona, després que Dubai hi ha renunciat argumentant problemes financers.\nLa candidatura de Barcelona, que ja va ser seu dels Jocs Olímpics del 1992 i del Mundial de natació del 2003, ha superat l'aspiració d'altres ciutats: Eindhoven, Hamburg, Moscou, Sydney i Seül, que també van presentar la seva candidatura. Els Mundials de natació abracen cinc disciplines esportives, totes, olímpiques: natació, sincronitzada, salts, waterpolo i aigües obertes. La de Barcelona serà la quinzena edició d'uns campionats que es disputen cada dos anys. La capital catalana prendrà el relleu de Xangai, a la Xina, seu del pròxim Mundial, al juliol del 2011.\nBarcelona, ferma candidata als Mundials de natació\nEl Mundial torna a Barcelona


Aprofundiment en la tasca educativa - CRAJ\nAprofundiment en la tasca educativa\nEts mestre/a, educador/a, monitor/a o t’interessa el món de l’educació?\nTens ganes d’aprofundir en la teva tasca educativa?\nT’agradaria connectar amb les teves potencialitats i capacitats de lideratge per poder encarar el teu dia a dia?\nT’interessaria compartir els reptes educatius per trobar recursos i eines que et fagin sentir més empoderat/da?\nAquestes inquietuds, i moltes d’altres, troben resposta al curs que oferim de “Mestres empoderades i empoderats”. Un programa que s’ha implementat a diversos paisos del món i que, desde l’any passat, es duu a terme a Catalunya.\nTrobar la font d’accés a la fortalesa personal i connectar amb les nostres motivacions internes profundes.\nDesenvolupar la nostra capacitat de lideratge, pel que fa a la comunicació i en la relació amb les nenes i nens.\nIntegrar mètodes i estratègies noves per al treball en equip amb altres professionals de l’educació i per trobar la nostra manera d’estar i d’incidir en l’engranatge de la institució escolar o de l’organització on treballeu.\nAquest curs està pensat per a monitores/caps, educadores i mestres.\nLa formació consta de 5 sessions que es duran a terme els dissabtes, de 16h a 20h.\nDies de sessió:\nPreu 265€* amb el manual inclòs (es pot pagar en dos terminis)\n*consulteu les nostres beques i les faciltats en pagament que oferim!\nLloc: Espai Contrabandos C/Junta de Comerç, 20 Barcelona\nAssociació Cúrcuma, acció i creació amb perspectiva de gènere


El CD Palafolls prepara la nova temporada amb l’ascens com a objectiu | Ràdio Palafolls\nHome Esports El CD Palafolls prepara la nova temporada amb l’ascens com a objectiu\nMarc Ferri , agost 9, 2019\t / 390 0\nEl primer equip de futbol del club palafollenc ja fa uns dies que s’ha posat a treballar i organitzar la temporada vinent, en la que militaran a la 4a catalana, després de perdre la categoria la passada temporada.\nAquests dies el club juga diferents partits amistosos amb equips propers per tal de posar-se a punt per a quan comenci la temporada al mes de setembre. Justament ahir els palafollencs van perdre a casa contra el Ca la Guidó blanenc per 2 a 4, i uns dies abans van perdre contra el Blanes de 2a Catalana per 0 a 3. David Gascon, entrenador del primer equip del CD Palafolls, assegura estar satisfet amb la pretemporada de l’equip, ja que serveix per treballar el que haurà de ser la temporada que comença al setembre.\nEl dia 7 de setembre arribarà el primer partit de lliga, contra l’Olímpic Malgrat. Els palafollencs tenen entre cella i cella, pujar de categoria i ser de nou equip de 3a catalana l’any vinent. Un objectiu clar, però que no angoixa al vestuari. Són conscients que hi ha uns 8 equips favorits per l’ascens i volen lluitar per estar dins d’aquest grup.\nL’equip palafollenc encara jugarà 5 partits més de pretemporada, amb equips que es trobarà realment al campionat, com el Malgrat, el Lloret o el Maçanet abans de començar el campionat oficial.\nEl club també treballa en les seves categories inferiors per tal de poder configurar els diferents equips.\nLa cursa dels 9 km de Palafolls arriba aquest diumenge a la seva 15a edició